# Είσοδος χρήστη

## Αλληλεπίδραση ποντικιού

### Κουμπιά

#### Μία πληθώρα συσκευών ένδειξης: ποντίκι, ιχνόσφαιρα, ποδοκίνητο ποντίκι, χειριστήριο, πινακίδα επαφής, και μια δακτυλοκινούμενη συσκευή κατάδειξης.

Εικόνες διαφορετικών τύπων συσκευής κατάδειξης, συμπεριλαμβανομένων ποντικιού, ιχνοσφαίρας, ποδοκίνητου ποντικιού και χειριστηρίου.

Για τους περισσότερους χρήστες, το ποντίκι παρέχει τον κύριο τρόπο αλληλεπίδρασης με γραφικές διεπαφές χρήστη. Ο όρος "ποντίκι" χρησιμοποιείται σε αυτήν την ενότητα για να συμπεριλάβει άλλες συσκευές κατάδειξης που μπορούν να χρησιμοποιηθούν για την κίνηση του δρομέα στην οθόνη, όπως οι ιχνόσφαιρες, οι πινακίδες, οι διαστημόμπαλες, οι γραφικές πινακίδες, ή συσκευές τεχνολογίας υποβοήθησης που προσομοιώνουν ένα ποντίκι.

Για δεξιόχειρους χρήστες, το αριστερό πλήκτρο σε ένα συμβατικό ποντίκι χρησιμοποιείται για την πλειοψηφία των ενεργειών του ποντικιού. Εμείς επομένως το ονομάζουμε εδώ αριστερό πλήκτρο, ακόμη κι αν μπορεί να μην συμβαίνει. Για αυτό το λόγο, μερικές φορές θα δείτε ότι αυτό το πλήκτρο αναφέρεται στον κώδικα ή στην τεκμηρίωση ως "πλήκτρο 1" ή ως "πλήκτρο επιλογής".

Παρόμοια για δεξιόχειρες χρήστες, το δεξιό πλήκτρο σε ένα συμβατικό ποντίκι χρησιμοποιείται για λειτουργίες που περιλαμβάνουν αναδυόμενα μενού. Το αποκαλούμε συνεπώς δεξιό πλήκτρο σε αυτό το κεφάλαιο. Μπορείτε μερικές φορές να δείτε αυτό το πλήκτρο να αναφέρεται στον κώδικα ή την τεκμηρίωση ως "πλήκτρο 3" ή ως "πλήκτρο μενού".

Ένα συμβατικό ποντίκι με τρία πλήκτρα έχει κανονικά το τρίτο του πλήκτρο (ή τον τροχό που δρα ως πλήκτρο όταν πατιέται) μεταξύ του αριστερού και του δεξιού πλήκτρου. Το αποκαλούμε συνεπώς το μεσαίο πλήκτρο, αλλά μπορείτε μερικές φορές να το δείτε να αναφέρεται στον κώδικα ή στην τεκμηρίωση ως "πλήκτρο 2" ή "πλήκτρο μεταφοράς".

#### Κατευθυντήριες γραμμές

- Η εφαρμογή σας χρησιμοποιεί τις κινήσεις του αριστερού πλήκτρου για επιλογή, ενεργοποίηση συστατικών, σύρσιμο και την εμφάνιση των πτυσσόμενων μενού.

- Η εφαρμογή σας χρησιμοποιεί τις κινήσεις του δεξιού πλήκτρου για εμφάνιση και επιλογή ενεργειών από ένα αναδυόμενο μενού.

- Η εφαρμογή σας χρησιμοποιεί το μεσαίο πλήκτρο για επικόλληση της τρέχουσας ΚΥΡΙΑΣ (συνήθως η τελευταία επισημασμένη) επιλογή στη θέση του δείκτη, ως εξής:

  #### Αποτέλεσμα των πλήκτρων τροποποίησης σε μια λειτουργία μεταφοράς μεσαίου πλήκτρου

  Τροποποίηση | Συνάρτηση
  --- | ---
  Ατροποποίητο | Αντιγραφή επιλογής
  Ctrl | Αντιγραφή επιλογής
  Shift | Μετακίνηση επιλογής
  Shift Ctrl | Δημιουργία συνδέσμου, συντόμευσης ή ψευδώνυμο στην επιλογή

  Μην αντικαθιστάτε αυτήν τη λειτουργία σε οποιοδήποτε μέρος της διεπαφής σας χρήστη όπου η ενέργεια μεταφοράς είναι πιθανόν να είναι χρήσιμη. Εάν σκοπεύετε να χρησιμοποιήσετε το μεσαίο πλήκτρο για έναν διαφορετικό σκοπό κάπου, κάντε έτσι μόνο ως μια συντόμευση για έμπειρους χρήστες και μόνο για λειτουργίες που μπορούν επίσης να εκτελεστούν χωρίς τη χρήση του δεξιού πλήκτρου ή μεσαίου πλήκτρου.

- If present on the mouse, the scrollwheel should scroll the window or control under the pointer, if it supports scrolling. Initiating scrolling in this way should not move keyboard focus to the window or control being scrolled.

- Ctrl τροχός-επάνω πρέπει να μεγεθύνει στο παράθυρο ή τον έλεγχο κάτω από τον δείκτη του ποντικιού και Ctrl τροχός-κάτω πρέπει να σμικραίνει. Η εστίαση με αυτόν τον τρόπο δεν πρέπει να μετακινεί την εστίαση του πληκτρολογίου στο παράθυρο ή στον έλεγχο που εστιάζεται.

- Μην εξαρτάστε από την εισαγωγή από το μεσαίο ή δεξιό πλήκτρο του ποντικιού. Πέρα από το ότι είναι πιο δύσκολο το πάτημα, μερικές συσκευές κατάδειξης και πολλές συσκευές τεχνολογίας υποβοήθησης υποστηρίζουν μόνο το αριστερό πλήκτρο του ποντικιού. Μερικές τεχνολογίες υποβοήθησης δεν υποστηρίζουν καθόλου το ποντίκι, αλλά αντί για αυτό δημιουργούν συμβάντα πληκτρολογίου.

- Βεβαιωθείτε ότι κάθε λειτουργία στην εφαρμογή σας που μπορεί να αναιρεθεί με το ποντίκι μπορεί επίσης να αναιρεθεί με το πληκτρολόγιο. Οι μόνες εξαιρέσεις σε αυτό είναι ενέργειες όπου ο λεπτός κινητικός έλεγχος είναι ένα βασικό μέρος της εργασίας. Για παράδειγμα, ο έλεγχος της κίνησης σε κάποιους τύπους παιχνιδιών δράσης, ή η βαφή με ελεύθερη επιλογή σε μια εφαρμογή επεξεργασίας εικόνας.

- Μην παραμορφώνετε το δείκτη του ποντικιού, ή περιορίζετε την κίνησή του σε ένα μέρος της οθόνης. Αυτό θα συγκρουστεί με τις τεχνολογίες υποβοήθησης, και συνήθως μπερδεύει ακόμη και χρήστες που δεν εξαρτώνται από τεχνολογίες υποβοήθησης.

- Μην απαιτείτε τη χρήση συνδυασμών (πατώντας πολλά πλήκτρα του ποντικιού ταυτόχρονα) για οποιαδήποτε λειτουργία.

- Μην απαιτείτε τη χρήση πολλαπλών ενεργειών (τριπλού ή τετραπλού) πατήματος για οποιαδήποτε λειτουργία, εκτός και δίνετε επίσης μια προσβάσιμη εναλλακτική μέθοδο εκτέλεσης της ίδιας ενέργειας.

- Επιτρέψτε σε όλες τις λειτουργίες του ποντικιού να ακυρώνονται πριν την ολοκλήρωσή τους. Πιέζοντας το πλήκτρο Esc θα πρέπει να ακυρωθεί οποιαδήποτε λειτουργία του ποντικιού εξελίσσεται, όπως η μεταφορά κι απόθεση σε ένα διαχειριστή αρχείων , ή η σχεδίαση ενός σχήματος σε ένα πρόγραμμα σχεδίασης.

- Μην αποδίδετε οποιεσδήποτε ενέργειες αποκλειστικά στο μεσαίο πλήκτρο ποντικιού με τρία πλήκτρα, καθώς δεν το έχουν όλα τα ποντίκια.

- Μην κωδικοποιείτε μόνιμα τα μεγέθη στόχων του ποντικιού, ή μην τα κάνετε υπερβολικά μικρά. Ορίστε οποιοδήποτε στόχος να είναι τουλάχιστον τόσο μεγάλος όσο το πλήκτρο βέλους σε ένα GtkSpinBox στο τρέχον θέμα gtk. Να θυμόσαστε ότι ο χρήστης με εξασθενημένη ικανότητα ή όραση μπορεί να χρησιμοποιήσει ένα θέμα που καταλήγει σε σημαντικά μεγαλύτερα γραφικά συστατικά από το προεπιλεγμένο θέμα.

- Μην αναφερόσαστε σε συγκεκριμένα πλήκτρα ποντικιού στην διεπαφή σας εκτός και είναι ολότελα απαραίτητο. Δεν χρησιμοποιεί ο καθένας ένα συμβατικό ποντίκι με αριστερό, μεσαίο και δεξιό πλήκτρο, έτσι οποιοδήποτε κείμενο ή διάγραμμα που αναφέρεται σε αυτά μπορεί να μπερδεύει.

### Επιλογή αντικειμένων

#### Ισοδύναμα ποντικιού και πληκτρολογίου

Για ελέγχους ή παράθυρα που περιέχουν έναν αριθμό αντικειμένων που ο χρήστης μπορεί να επιλέξει, είτε απλά είτε πολλαπλά, βεβαιωθείτε ότι είναι στη θέση τους οι επόμενοι μηχανισμοί για να επιτρέπεται να γίνονται επιλογές είτε με το ποντίκι είτε με το πληκτρολόγιο.

##### Πρότυποι μηχανισμοί επιλογής ποντικιού και πληκτρολογίου

| Ποντίκι | Πληκτρολόγιο
--- | --- | ---
Επιλογή αντικειμένου, αποεπιλογή όλων των άλλων | Πάτημα | διάστημα
Προσθήκη/αφαίρεση στοιχείου από την επιλογή | πάτημα Ctrl (εναλλάσσει την επιλεγμένη κατάσταση του στοιχείου) | Ctrl διάστημα (εναλλάσσει την επιλεγμένη κατάσταση του εστιασμένου στοιχείου)
Εκτεταμένη επιλογή | πάτημα Shift | Shift διάστημα, Shift Home, Shift End, Shift PageUp, ή Shift PageDown
Μετακίνηση εστίασης | Πατήστε στο κατάλληλο στοιχείο για να το επιλέξετε | Τα πλήκτρα δρομέα, Home, End, PageUp και PageDown μετακινούν την εστίαση και την επιλογή ταυτόχρονα. Ctrl cursor keys, Ctrl Home,Ctrl End, Ctrl PageUp, and Ctrl PageDown move focus without affecting current selection.
Επιλογή όλων | Πατήστε στο πρώτο στοιχείο, ύστερα Shift πάτημα στο τελευταίο στοιχείο | Ctrl A
Αποεπιλογή όλων | Πάτημα στον περιέκτη παρασκηνίου | Shift Ctrl A
Ενεργοποίηση επιλογής | Διπλό πάτημα για να ενεργοποιήσετε μία απλή επιλογή. Το Shift ή Ctrl με διπλό πάτημα επεκτείνουν ή προσθέτουν στοιχείο στην επιλογή πρώτα πριν την ενεργοποίηση ολόκληρης της επιλογής. | Το Return ενεργοποιεί ολόκληρη την επιλογή. Αν δεν έχει επιλεγεί τίποτα μέχρι τότε, επιλέγει πρώτα το στοιχείο με την τρέχουσα εστίαση.
Αντιστροφή επιλογής | Δεν υπάρχει ισοδύναμη ενέργεια στο ποντίκι | Ctrl I

#### Επιλογή πεδίου οριοθέτησης

Για έναν περιέκτη του οποίου τα αντικείμενα μπορούν να τακτοποιηθούν σε δύο διαστάσεις, για παράδειγμα η προβολή εικονιδίου σε έναν διαχειριστή αρχείων, επιτρέψτε πολλαπλή επιλογή σύροντας ένα πλαίσιο οριοθέτησης (μερικές φορές λέγεται "ελαστική ζώνη") γύρω από ένα ή περισσότερα αντικείμενα. Το Shift αριστερό πλήκτρο σύρσιμο πρέπει να προσθέτει όλα τα αντικείμενα μέσα στο πλαίσιο οριοθέτησης στην υπάρχουσα επιλογή. Το Ctrl αριστερό πλήκτρο σύρσιμο πρέπει να εναλλάσσει την επιλεγμένη κατάσταση όλων των αντικειμένων μέσα στο πλαίσιο οριοθέτησης.

##### Κατευθυντήριες γραμμές

- Allow a bounding box selection to begin only if the initial mouse button press is made:

  - Μέσα στα όρια του παρασκηνίου του περιέκτη, και

  - έξω από τα όρια κάθε άλλου αντικειμένου στον ίδιο περιέκτη που μπορεί να μεταφερθεί.

  Σε μια εφαρμογή σχεδίασης, για παράδειγμα, αυτό σημαίνει με πάτημα και σύρσιμο πλαισίου οριοθέτησης μπορεί να ξεκινήσει σε μια κενή περιοχή του καμβά, ή μέσα σε ένα σχήμα που έχει κλειδωθεί για να αποτρέψει τυχαία επεξεργασία, αλλά όχι σε ένα ενεργό σχήμα που το ίδιο μπορεί να συρθεί.

- Select any objects that lie wholly or partly within the bounding box when the mouse button is released.

- Χρησιμοποιήστε δυναμική επισήμανση κατά το σύρσιμο για να εμφανίσετε ποια αντικείμενα θα επιλεγούν. Μην περιμένετε μέχρι το πλήκτρο του ποντικιού να απελευθερωθεί. Αυτό αποφεύγει οποιαδήποτε αβεβαιότητα για το ποια αντικείμενα θα επιλεγούν από το πλαίσιο οριοθέτησης.

- Όταν ένα πλαίσιο οριοθέτησης σύρεται μέσα σε ένα κυλίσιμο παράθυρο, υποστηρίξτε την αυτόματη κύλιση αυτού του παραθύρου όταν το πλαίσιο σύρεται κοντά στις άκρες του παραθύρου.

##### Παραδείγματα που δείχνουν δυναμική επιλογή επισήμανσης κατά την επιλογή του πλαισίου οριοθέτησης. Στο πρώτο παράδειγμα, η επισήμανση του χρώματος του φακέλου και της ετικέτας αλλάζουν για να δείξουν την επιλογή. Στο δεύτερο, η επιλογή υποδεικνύεται από την προσθήκη της αυξομείωσης λαβών στα επιλεγμένα αντικείμενα.

Παράδειγμα απεικόνισης δυναμικής επιλογής που επισημαίνεται κατά τη διάρκεια επιλογής του πλαισίου οριοθέτησης
Παράδειγμα που απεικονίζει τη δυναμική επιλογή που επισημαίνεται κατά τη διάρκεια της επιλογής πλαισίου οριοθέτησης

### Μεταφορά κι απόθεση

Η μεταφορά και απόθεση είναι μια άμεση τεχνική χειρισμού, όπου εκτελείτε ενέργειες σε επιλεγμένα αντικείμενα μετακινώντας τα γύρω από την οθόνη με το ποντίκι. "Σύρετε" ένα αντικείμενο με πάτημα, έπειτα με πατημένο το πλήκτρο, μετακινείτε τον δείκτη στην θέση στόχου του αντικειμένου. Το αντικείμενο "αποτίθεται" σε αυτή τη θέση απελευθερώνοντας το πλήκτρο του ποντικιού.

#### Κατευθυντήριες γραμμές

- Χρησιμοποιήστε μεταφορά και απόθεση μόνο όπου ο χρήστης μπορεί λογικά να μαντέψει ποιο μπορεί να είναι το αποτέλεσμα. Οι πιο κοινές χρήσεις είναι:

  - για να μετακινήσετε ή να αντιγράψετε αντικείμενα από μία τοποθεσία σε μία άλλη

  - για να συνδέσετε ένα αντικείμενο με κάποιο άλλο

  - για να εκτελέσετε μία ενέργεια στα αντικείμενα μεταφέροντας τα σε ένα εικονίδιο που αντιπροσωπεύει αυτή την ενέργεια, όπως τα εικονίδια κάδου απορριμάτων ή εκτύπωσης.

- Δώστε οπτική ανάδραση κατά τη διάρκεια της λειτουργίας μεταφοράς και απόθεσης. Τονίστε τους έγκυρους στόχους και αλλάξτε τον δείκτη ποντικιού καθώς περνά από πάνω τους. Χρησιμοποιήστε τον δείκτη ποντικιού "όχι απόθεση" όταν περνά πάνω από άκυρους στόχους απόθεσης. Δείτε επίσης .

- Μεγαλώστε τον δείκτη ποντικιού με μια αναπαράσταση των μεταφερόμενων αντικειμένων. Κρατήστε αυτήν την αναπαράσταση μικρή ή κάντε την ημιδιαφανή, έτσι ώστε να μην καλύπτει πιθανούς στόχους απόθεσης από κάτω του. Δείτε επίσης .

  #### Παράδειγμα αυξημένου δείκτη αντιγραφής από ένα εικονίδιο που αντιπροσωπεύει το αντιγραφόμενο αρχείο

  Ο δείκτης αντιγραφής υπερτίθεται σε ένα εικονίδιο που αναπαριστά ένα αρχείο που αντιγράφηκε, για να σχηματίσει έναν δείκτη "αρχείου αντιγραφής"

- Να επιτρέπεται η αντιγραφή αντικειμένων μόνο μεταξύ εφαρμογών, όχι μετακίνηση. Αυτό αποφεύγει οποιαδήποτε σύγχυση για το ποια συνάρτηση αναίρεσης της εφαρμογής αντιστρέφει τη λειτουργία.

- Επιτρέψτε στον χρήστη να ακυρώσει μια λειτουργία μεταφοράς και απόθεσης με όλες αυτές τις μεθόδους:

  - πάτημα Esc πριν την απελευθέρωση του πλήκτρου του ποντικιού

  - απόθεση του αντικειμένου πίσω στην αρχική του θέση

  - εκτέλεση μιας μεταφοράς ερωτήματος και επιλογή ακύρωσης στο αναδυόμενο μενού (δείτε )

  - απόθεση του αντικειμένου σε έναν άκυρο προορισμό απόθεσης.

- Να επιτρέπετε ο χρήστης να αναιρεί τα αποτελέσματα της λειτουργίας μεταφοράς και απόθεσης επιλέγοντας επεξεργασία αναίρεση.

- Να επιτρέπεται η μεταφορά πολλών αντικειμένων επιλέγοντας τα με Shift ή Ctrl, έπειτα μεταφορά οποιουδήποτε από τα επιλεγμένα αντικείμενα.

- Βεβαιωθείτε ότι οι χρήστες πληκτρολογίου μπορούν να επαναλάβουν ενέργειες μεταφοράς και απόθεσης χρησιμοποιώντας μόνο στοιχεία μενού ή συντομεύσεις πληκτρολογίου, όπως αντιγραφή (Ctrl C) και επικόλληση (Ctrl V).

- Όταν ένα στοιχείο μεταφέρεται μέσα σε ένα κυλίσιμο παράθυρο, υποστηρίξτε την αυτόματη κύλιση αυτού του παραθύρου όταν το πλαίσιο μετακινείτε κοντά στις άκρες του παραθύρου.

- Εμφανίστε ένα μενού όταν ο χρήστης προσπαθεί να αποθέσει πολλά αντικείμενα σε ένα στόχο που δέχεται μόνο μονά αντικείμενα. Στο μενού, καταχωρίστε όλα τα μεταφερόμενα αντικείμενα και ένα στοιχείο ακύρωσης.

#### Αντικατάσταση συμπεριφοράς για μεταφορά κι απόθεση

##### Μετατροπείς πληκτρολογίου

Να επιτρέπεται στον χρήστη να εξαναγκάσει την συμπεριφορά της λειτουργίας μεταφοράς και απόθεσης με πατημένο το Ctrl, Shift ή αμφότερα τα πλήκτρα πλήρως. Εάν ο χρήστης αλλάζει πλήκτρα τροποποίησης μετά την έναρξη της μεταφοράς, αλλάξτε τον δείκτη του ποντικιού αμέσως και εκτελέστε τη νέα ενέργεια όταν το πλήκτρο του ποντικιού ελευθερωθεί.

###### Αποτέλεσμα των πλήκτρων μετατροπής κατά τη μεταφορά κι απόθεση

Τροποποίηση | Συνάρτηση
--- | ---
Ctrl | Αντιγραφή
Shift | Μετακίνηση
Shift Ctrl | Δημιουργία συνδέσμου, συντόμευσης ή ψευδωνύμου

##### Μεταφορά ερωτήματος

Να επιτρέπετε στον χρήστη να μεταφέρει αντικείμενα με το μεσαίο πλήκτρο, ή μς Alt αριστερό πλήκτρο. Εμφανίστε ένα μενού όταν το πλήκτρο του ποντικιού απελευθερώνεται, δίνοντας την επιλογή της αντιγραφής, μετακίνησης και σύνδεσης (ή σε οποιοδήποτε υποσύνολο αυτών των ενεργειών είναι διαθέσιμο), και ακύρωσης. Η μεταφορά με αυτόν τον τρόπο είναι γνωστή ως μεταφορά ερωτήματος επειδή ζητά από τον χρήστη πριν την οιανδήποτε αλλαγή.

#### Δείκτες ποντικιού για μεταφορά κι απόθεση

Χρησιμοποιήστε τους προεπιλεγμένους δείκτες μεταφοράς και απόθεσης GTK για την τυπική μεταφορά λειτουργιών που αναφέρονται παρακάτω. Αυτή η σταθερότητα βοηθά να επιβεβαιώσετε ότι ο χρήστης θα ξέρει ακριβώς τι να περιμένει όταν απελευθερώσει το πλήκτρο του ποντικιού. Εάν πρέπει να σχεδιάσετε έναν δείκτη για μια άτυπη ενέργεια μεταφοράς που δεν αναφέρεται εδώ, ακολουθήστε το ύφος των τυπικών δεικτών.

##### Δείκτες ποντικιού για μεταφορά κι απόθεση

Σχήμα δείκτη | Σημασία
--- | ---
Δείκτης "μετακίνησης" | Επιλογή μετακίνησης. Η μεταφερόμενη επιλογή θα μετακινηθεί στη θέση απόθεσης, αφαιρώντας την από την προηγούμενη θέση.
Δείκτης "αντιγραφής" | Επιλογή αντιγραφής. Η μεταφερόμενη επιλογή θα αντιγραφεί στη θέση απόθεσης, αφήνοντας την αρχική ανέπαφη.
Δείκτης "συνδέσμου" | Επιλογή συνδέσμου. Ένας σύνδεσμος επιλογής θα εισαχθεί στη θέση απόθεσης. Πώς εμφανίζεται ο σύνδεσμος θα εξαρτάται από την εφαρμογή, μπορεί να είναι ένας υπερσύνδεσμος, ένα εικονίδιο, ή ένα διπλότυπο της αρχικής επιλογής, για παράδειγμα.
Δείκτης "απόθεσης ερωτήματος" | Μεταφέρτε με το μεσαίο πλήκτρο ή με το Alt-αριστερό πλήκτρο. Ένα αναδυόμενο μενού θα εμφανιστεί στη θέση απόθεσης για να ρωτήσει εάν ο χρήστης θέλει μετακίνηση, αντιγραφή ή σύνδεση με την επιλογή, ή ακύρωση της λειτουργίας.
Δείκτης "αδυναμίας απόθεσης εδώ" | Αδύνατη η απόθεση εδώ. Εμφανίστε αυτόν τον δείκτη ενώ το ποντίκι διέρχεται πάνω από μία περιοχή όπου η επιλογή δεν μπορεί να αποτεθεί.

### Αλληλεπίδραση ποντικιού με εφαρμογές του πίνακα εφαρμογών (Μικροεφαρμογές)

Όλα τα αντικείμενα στην επιφάνεια εργασίας πρέπει να συμπεριφέρονται με συνέπεια. Παρά την ειδικευμένη φύση τους, οι μικροεφαρμογές δεν αποτελούν εξαίρεση.

#### Κατευθυντήριες γραμμές

- Το ατροποποίητο πλήκτρο του αριστερού ποντικιού πρέπει να είναι αρκετό να λειτουργήσει σε όλους τους ελέγχους της μικροεφαρμογής σας. Οι μικροεφαρμογές πρέπει να είναι αρκετά απλές ώστε τροποποιημένο πάτημα, ή πάτημα με άλλα πλήκτρα του ποντικιού (εκτός από την εμφάνιση του μενού της μικροεφαρμογής) να μην απαιτείται ποτέ.

- Πατώντας το δεξί πλήκτρο οπουδήποτε μέσα στο περιβάλλον παράθυρο της μικροεφαρμογής πρέπει να εμφανίσει είτε το αναδυόμενο μενού για την ολική μικροεφαρμογή, ή το αναδυόμενο μενού για τον έλεγχο κάτω από τον δείκτη ποντικιού. Να μην έχετε "νεκρές περιοχές" στην μικροεφαρμογή σας που δεν αποκρίνονται σε ένα δεξί πάτημα.

- Μην χρησιμοποιείτε το μεσαίο πλήκτρο για οτιδήποτε πέρα από μεταφορά της μικροεφαρμογής στη νέα θέση. Το μεσαίο πάτημα και η μεταφορά οπουδήποτε μέσα στο παράθυρο της μικροεφαρμογής πρέπει να μετακινούν την μικροεφαρμογή, μην ζητάτε μια γραμμή μεταφοράς ή παρόμοια διάταξη.

  Ctrl αριστερό πλήκτρο μεταφορά πρέπει να αντιγράφει την μικροεφαρμογή, εάν μετακινείται σε άλλο πλαίσιο· ατροποποίητη μεταφορά ή Shift αριστερό πλήκτρο μεταφορά πρέπει να μετακινεί την μικροεφαρμογή, εάν μετακινείται σε άλλο πλαίσιο. Εάν μετακινείται μέσα στο ίδιο πλαίσιο Ctrl=εναλλαγή μετακίνησης, Shift= ώθηση μετακίνησης, Alt=ελεύθερη μετακίνηση.

## Αλληλεπίδραση πληκτρολογίου

### Περιήγηση πληκτρολογίου

Μια καλοσχεδιασμένη διεπαφή χρήστη αναπαράγει έναν σημαντικό ρόλο όταν σχεδιάζετε εφαρμογές. Πολλοί δυνατοί χρήστες προτιμούν να εκτελούν τις περισσότερες λειτουργίες με το πληκτρολόγιο παρά με το ποντίκι. Τα οπτικά εξασθενημένα μπορούν να περιηγηθούν σε λογισμικό πιο αποτελεσματικά χρησιμοποιώντας το πληκτρολόγιο, επειδή η χρήση του ποντικιού εξαρτάται από την οπτική ανάδραση της θέσης του δείκτη του ποντικιού. Κινητικά μειονεκτήματα μπορούν να εμποδίσουν ένα χρήστη από την επιτυχή περιήγηση με χρήση του ποντικιού, επειδή απαιτούνται λεπτές δεξιότητες ελέγχου της κίνησης.

Κάνετε όλες τις ενέργειες του ποντικιού διαθέσιμες από το πληκτρολόγιο και συμπεριλάβετε την πρόσβαση του πληκτρολογίου σε όλες τις εργαλειοθήκες, τα μενού, τους συνδέσμους και τα πλήκτρα. Κάθε συνάρτηση που παρέχει η εφαρμογή σας θα πρέπει να είναι διαθέσιμη χρησιμοποιώντας μόνο το πληκτρολόγιο. Κρύψτε το ποντίκι σας ενώ δοκιμάζετε την εφαρμογή σας, είναι ένας εξαίρετος τρόπος να το δοκιμάσετε!

#### Διάλογος και μενού, με μερικά πλήκτρα συντόμευσης και πρόσβασης να υποδεικνύονται

Στιγμιότυπο διαλόγου και ενός μενού με κάποια από τα πλήκτρα πρόσβασης τους και τονισμένα πλήκτρα συντόμευσης

Η μεγαλύτερη λειτουργικότητα είναι εύκολο να γίνει διαθέσιμη από το πληκτρολόγιο, χρησιμοποιώντας πλήκτρα πρόσβασης και συντόμευσης και τα ενσωματωμένα γνωρίσματα περιήγησης πληκτρολογίου του πακέτου εργαλείου. Όλοι οι έλεγχοι με ετικέτες πρέπει να έχουν πλήκτρα πρόσβασης και στα συχνά χρησιμοποιούμενα στοιχεία μενού πρέπει να αποδίδονται πλήκτρα συντόμευσης. Όμως, οι λειτουργίες που βασίζονται σε μεταφορά και απόθεση, για παράδειγμα, μπορεί να απαιτούν περισσότερη σκέψη για να γίνουν προσβάσιμα από το πληκτρολόγιο.

#### Κατευθυντήριες γραμμές

- Δώστε αποτελεσματική πρόσβαση πληκτρολογίου σε όλα τα γνωρίσματα της εφαρμογής. Ειδικά, βεβαιωθείτε ότι κάθε έλεγχος στα μενού και στους διαλόγους είναι άμεσα εστιάσιμος χρησιμοποιώντας πλήκτρα πρόσβασης ή πλήκτρα συντόμευσης.

- Χρησιμοποιήστε μία λογική σειρά περιήγησης πληκτρολογίου. Κατά την περιήγηση γύρω από ένα παράθυρο με το πλήκτρο Tab, η εστίαση πληκτρολογίου πρέπει να κινείται μεταξύ ελέγχων σε μία προβλέψιμη σειρά. Στην δυτική κυρίων εντοπιότητα, αυτό είναι συνήθως από αριστερά προς δεξιά και από πάνω προς τα κάτω.

- Βεβαιωθείτε για την ορθή σειρά καρτελών για ελέγχους των οποίων η ενεργοποιημένη κατάσταση εξαρτάται από ένα πλαίσιο ελέγχου, ένα ραδιοπλήκτρο ή μία κατάσταση κουμπιού εναλλαγής. Όταν ένα τέτοιο κουμπί είναι επιλεγμένο και όλοι οι εξαρτώμενοι έλεγχοι οποιουδήποτε άλλου κουμπιού στην ομάδα πρέπει να είναι ανενεργοί. Όταν ο χρήστης επιλέγει ένα πλαίσιο ελέγχου, ραδιοπλήκτρο ή πλήκτρο εναλλαγής που έχει εξαρτώμενους ελέγχους, μη δίνετε αυτόματη εστίαση στον πρώτο εξαρτώμενο έλεγχο, αλλά αντί για αυτό αφήστε την εστίαση στο κουμπί.

- Μην αντικαθιστάτε υπάρχοντα γνωρίσματα πρόσβασης του επιπέδου του συστήματος. Για παράδειγμα, το γνώρισμα MouseKeys στον διάλογο προτιμήσεων του GNOME πρόσβαση πληκτρολογίου επιτρέπει τη μετακίνηση του ποντικιού και τα πατήματα του πλήκτρου να προσομοιώνονται χρησιμοποιώντας το υποπληκτρολόγιο. Συνεπώς δεν μπορείτε να προσθέσετε γνωρίσματα στην εφαρμογή σας που μπορούν να προσπελαστούν μόνο πατώντας πλήκτρα στο υποπληκτρολόγιο, καθώς οι χρήστες που βασίζονται στο γνώρισμα MouseKeys δεν θα μπορούν να τα χρησιμοποιήσουν.

- Βεβαιωθείτε ότι οποιοδήποτε κείμενο που μπορεί να επιλεγεί με το ποντίκι μπορεί επίσης να επιλεγεί με τη χρήση πληκτρολογίου. Αυτό παρέχει μία άνεση για όλους τους χρήστες, αλλά ειδικά για εκείνους των οποίων ο λεπτός έλεγχος του ποντικιού είναι δύσκολος.

- Βεβαιωθείτε ότι τα αντικείμενα που μπορούν να αυξομειωθούν ή να μετακινηθούν με μεταφορά κι απόθεση μπορούν να αυξομειωθούν και να μετακινηθούν με το πληκτρολόγιο. Για παράδειγμα, τα εικονίδια και τα παράθυρα στην επιφάνεια εργασίας. Όπου το ακριβές μέγεθος και η τοποθέτηση είναι ενδεχομένως σημαντικά, π.χ. τα σχήματα σε ένα διάγραμμα, σκεφτείτε επίσης να δώσετε έναν διάλογο στον οποίο να μπορείτε να πληκτρολογήσετε τις συντεταγμένες, ή ένα μέσο προσκόλλησης αντικειμένων σε ένα πλέγμα που καθορίζεται από τον χρήστη.

- Μη χρησιμοποιείτε γενικές συναρτήσεις περιήγησης για την πρόκληση λειτουργιών. Για παράδειγμα, μην χρησιμοποιείτε τη βασική περιήγηση πληκτρολογίου Tab σε ένα διάλογο για ενεργοποίηση οποιωνδήποτε ενεργειών που σχετίζονται με έναν έλεγχο.

- Εμφανίστε μενού καλούμενα από το πληκτρολόγιο, παράθυρα και συμβουλές οθόνης κοντά στο αντικείμενο στο οποίο αναφέρονται, αλλά χωρίς απόκρυψη ή θόλωση του αντικειμένου στο οποίο το μενού ή η συμβουλή οθόνης αναφέρεται. Στο GNOME, τα αναδυόμενα μενού ενεργοποιούνται με Shift F10 και οι συμβουλές οθόνης με Ctrl F1.

- Δώστε περισσότερες από μία μεθόδους για την εκτέλεση εργασιών του πληκτρολογίου όπου είναι δυνατό. Μερικοί χρήστες μπορεί να βρουν μερικά πλήκτρα και συνδυασμούς πλήκτρων πιο εύκολα για χρήση από κάποια άλλα.

- Μη αναθέτετε περίεργες προσεγγίσεις σε λειτουργίες πληκτρολογίου που εκτελούνται συχνά. Μερικά άτομα μπορεί να χρησιμοποιούν μόνο το ένα χέρι στο πληκτρολόγιο, έτσι οι συντομεύσεις πληκτρολογίου που μπορούν εύκολα να χρησιμοποιηθούν με ένα χέρι να είναι πιο επιθυμητές για τις κοινές λειτουργίες. Σε κάθε περίπτωση, όταν πρέπει να εκτελείτε συχνά μακρές και δύσκολες προσεγγίσεις στο πληκτρολόγιο, αυτό μπορεί να αυξήσει τις τάσεις των μυών για όλους τους χρήστες, αυξάνοντας τον κίνδυνο πόνου και τραυματισμού.

- Μην απαιτείτε επαναλαμβανόμενη χρήση ταυτόχρονων πληκτρολογήσεων. Μερικοί χρήστες μπορούν μόνο να πατούν και να κρατούν ένα πλήκτρο τη φορά. Οι τεχνολογίες υποβοήθησης όπως ο διάλογος προτιμήσεων του GNOME πρόσβαση πληκτρολογίου επιτρέπει στους χρήστες να πιέζουν τα πλήκτρα διαδοχικά από το να το κάνουν ταυτόχρονα, αλλά αυτό φυσικά σημαίνει ότι ο χρόνος της διαδικασίας θα είναι μεγαλύτερος.

### Επιλογή πλήκτρων πρόσβασης

Δώστε σε όλα τα συστατικά με ετικέτα ένα πλήκτρο πρόσβασης (υπογραμμισμένο γράμμα), με την εξαίρεση των ελέγχων εργαλειοθήκης που μπορούν να χρησιμοποιήσουν υπερβολικούς συνδυασμούς πλήκτρων πρόσβασης.

Επιλέξτε πλήκτρα πρόσβασης όσο πιο ευμνημόνευτα γίνεται. Κανονικά, αυτό σημαίνει χρήση του πρώτου γράμματος της ετικέτας. Όμως, σε σύνθετα παράθυρα, η επιλογή μπορεί να γίνει πιο δύσκολη. Εδώ είναι μερικοί απλοί κανόνες:

1. Δώστε πλήκτρα πρόσβασης πρώτα στους περισσότερο χρήσιμους ελέγχους. Εάν δεν είναι σαφές ποιοι έλεγχοι είναι οι πιο συχνά χρησιμοποιούμενοι, δώστε πλήκτρα πρόσβασης από αριστερά προς τα δεξιά, από πάνω προς τα κάτω (για δυτικές ρυθμίσεις).

2. Χρησιμοποιήστε το πρώτο γράμμα της ετικέτας, ή μία από τις άλλες λέξεις εάν έχει περισσότερες από μία. Εάν ένα άλλο γράμμα παρέχει μια καλύτερη συσχέτιση (π.χ. "ξ" στο έξοδος) όμως, σκεφτείτε τη χρήση αυτού του γράμματος.

3. Εάν το πρώτο γράμμα δεν είναι διαθέσιμο, επιλέξτε ένα ευμνημόνευτο σύμφωνο από την ετικέτα, για παράδειγμα, "ν" στην Αντικατάσταση.

4. Εάν δεν υπάρχει ένα τέτοιο σύμφωνο, επιλέξτε οποιοδήποτε διαθέσιμο φωνήεν από την ετικέτα.

Εάν είναι αναπόφευκτο το ίδιο πλήκτρο πρόσβασης δυο φορές σε ένα παράθυρο, θα πρέπει ακόμα να αποφύγετε τον διπλασιασμό των πλήκτρων πρόσβασης για οποιοδήποτε από αυτά τα πλήκτρα που εμφανίζονται στο ίδιο παράθυρο: Εντάξει, Ακύρωση, Κλείσιμο, Εφαρμογή ή Βοήθεια.

Επίσης, είναι καλύτερο να μην δώσετε πλήκτρα πρόσβασης σε "λεπτά" γράμματα (όπως τα μικρά ι), ή γράμματα που κατεβαίνουν κάτω από τη βάση (όπως τα μικρά ξ ή φ) εκτός και είναι αναπόφευκτο. Η υπογράμμιση δεν φαίνεται πολύ καλά σε αυτούς τους χαρακτήρες σε μερικές γραμματοσειρές.

Εφαρμογές που χρησιμοποιούν ένα σύστημα γραφής με μη λατινικούς χαρακτήρες μαζί με ένα τυπικό πληκτρολόγιο μπορεί να έχουν ετικέτες ελέγχου με πρόθεμα με λατινικούς χαρακτήρες ως πλήκτρα πρόσβασης.

### Επιλογή πλήκτρων συντόμευσης

Οι πίνακες στο συνοψίζουν τα τυπικά πλήκτρα συντόμευσης για χρήση όταν η εφαρμογή σας υποστηρίζει αυτές τις λειτουργίες. Η εφαρμογή σας δεν υποστηρίζει κατ' ανάγκη όλες αυτές τις λειτουργίες, δείτε για περισσότερες πληροφορίες. Όμως, χρησιμοποιήστε τα συνιστώμενα πλήκτρα συντόμευσης για αυτές τις λειτουργίες που υποστηρίζει.

Θα θέλετε προφανώς να προσθέσετε τα δικά σας πλήκτρα συντόμευσης για λειτουργίες ειδικές για την εφαρμογή σας. Εάν συμβαίνει αυτό, ακολουθώντας τις παρακάτω οδηγίες, κοιτάξτε οποιαδήποτε άλλη υπάρχουσα παρόμοια εφαρμογή για να δείτε ποια πλήκτρα συντομεύσεων έχουν οριστεί. Οι χρήστες σας μπορεί ήδη να χρησιμοποιούν αυτά ή παρόμοια, έτσι να είστε ομοιόμορφοι όπου είναι δυνατό και λογικό δίνοντας μια καλύτερη εμπειρία χρήστη για αυτούς όταν ξεκινήσουν να χρησιμοποιούν τα δικά σας.

#### Κατευθυντήριες γραμμές

- Χρησιμοποιήστε Ctrl γράμμα κατά προτίμηση με άλλους συνδυασμούς όταν διαλέγετε νέα πλήκτρα συντομεύσεων.

- Τα Εισαγωγή, Διαγραφή, Αρχή, Τέλος, Πάνω σελίδα και Κάτω σελίδα είναι αποδεκτά πλήκτρα συντομεύσεων για λειτουργίες που είναι πολύ σχετικές με αυτά τα πλήκτρα που χρησιμοποιούνται στο καθορισμένο κανονικό σύστημα. Όμως, μην τα αποδίδετε σε άσχετες λειτουργίες απλά επειδή σας τελείωσαν οι άλλοι συνδυασμοί πλήκτρων συντόμευσης.

- Δώστε πλήκτρα συντομεύσεων μόνο στις πιο χρήσιμες ενέργειες στην εφαρμογή σας. Μην προσπαθείτε να δώσετε ένα πλήκτρο συντόμευσης στο καθετί.

- Επιλέξτε τα νέα πλήκτρα συντομεύσεων να είναι μνημονικά όσο το δυνατό, καθώς αυτά θα είναι πιο εύκολα να μάθετε και να απομνημονεύσετε. Για παράδειγμα, ctrl Ε θα είναι μια καλή συντόμευση για ένα μενού που λέγεται Επεξεργασία σελίδας.

- Χρησιμοποιήστε shift ctrl γράμμα για λειτουργίες που αντιστρέφουν ή επεκτείνουν μια άλλη λειτουργία. Για παράδειγμα, ctrl Ζ και shift Ctrl Ζ για Αναίρεση και Ακύρωση αναίρεσης.

  #### Unicode συντομεύσεις εισόδου

  Σημειώστε ότι δεν μπορείτε να χρησιμοποιήσετε Shift ctrl Α έως F ή Shift ctrl 0 έως 9 για τους δικούς σας σκοπούς, καθώς αυτοί οι συνδυασμοί χρησιμοποιούνται για εισαγωγή χαρακτήρων unicode σε πεδία κειμένου.

- Μην χρησιμοποιείτε Ctrl αριθμό ή αριθμημένα πλήκτρα συνάρτησης ως πλήκτρα συντόμευσης εκτός και ο αριθμός έχει κάποια προφανή συνάφεια με την ενέργεια. Για παράδειγμα, Ctrl 2 και Ctrl 3 μπορεί να είναι αποδεκτά πλήκτρα συντόμευσης για Προβολή 2Δ προβολή και Προβολή 3Δ προβολή σε μια 3Δ εφαρμογή προτύπου.

- Μην χρησιμοποιείτε συνδυασμούς Alt πλήκτρο για πλήκτρα συντόμευσης, καθώς αυτά μπορεί να συγκρούονται με τον διαχειριστή παραθύρου ή τα πλήκτρα πρόσβασης μενού.

- Μην χρησιμοποιείτε σύμβολα που απαιτούν Shift ή άλλους τροποποιητές ως μέρη μιας συντόμευσης, για παράδειγμα Ctrl%. Να θυμάστε ότι σύμβολα που μπορούν να προσπελαστούν χωρίς ένα πλήκτρο τροποποίησης στο πληκτρολόγιο σας μπορεί να είναι πιο δύσκολο να προσπελαστούν σε διαφορετικά διεθνή πληκτρολόγια.

- Μην αποδίδετε πλήκτρα συντόμευσης σε στοιχεία μενού που αλλάζουν με τον χρόνο, για παράδειγμα μια λίστα ανοικτών παραθύρων στο μενού παραθύρου, ή μια πρόσφατα χρησιμοποιημένη λίστα αρχείων στο μενού αρχείο. Δώστε πλήκτρα πρόσβασης σε αυτά τα στοιχεία, όμως.

- Μην χρησιμοποιείτε οποιαδήποτε από τα τυπικά πλήκτρα συντόμευσης που αναφέρονται στο για τους δικούς σας σκοπούς, ακόμα κι αν η εφαρμογή σας δεν υποστηρίζει αυτές τις λειτουργίες. Αυτό βοηθά την ενίσχυση της συνέπειας μεταξύ όλων των εφαρμογών του GNOME.

### Τυπικά πλήκτρα συντόμευσης εφαρμογών

Αν η εφαρμογή σας χρησιμοποιεί κάποια από τις τυπικές λειτουργίες που βρίσκεται στους ακόλουθους πίνακες, χρησιμοποιήστε την προτεινόμενη τυπική συντόμευση πληκτρολογίου για αυτή τη λειτουργία.

#### Τυπικά πλήκτρα συντόμευσης και πλήκτρα πρόσβασης εφαρμογών του GNOME - μενού αρχείο

Συνάρτηση | Συντόμευση | Περιγραφή
--- | --- | ---
Νέο παράθυρο | Ctrl N | Δημιουργία νέου εγγράφου
Άνοιγμα | Ctrl O | Άνοιγμα ενός εγγράφου
Αποθήκευση | Ctrl S | Αποθήκευση του τρέχοντος εγγράφου
Εκτύπωση | Ctrl P | Εκτύπωση του τρέχοντος εγγράφου
Κλείσιμο | Ctrl W | Κλείσιμο του τρέχοντος εγγράφου
Εξοδος | Ctrl Q | Τερματισμός της εφαρμογής

#### Τυπικά πλήκτρα συντόμευσης και πλήκτρα πρόσβασης για τις εφαρμογές του GNOME - μενού επεξεργασία

Συνάρτηση | Συντόμευση | Περιγραφή
--- | --- | ---
Αναίρεση | Ctrl Z | Αναίρεση της τελευταίας ενέργειας
Ακύρωση αναίρεσης | Shift Ctrl Z | Επανάληψη της τελευταίας ενέργειας
Αποκοπή | Ctrl X | Αποκοπή της επιλεγμένης περιοχής και αποθήκευσή της στο πρόχειρο
Αντιγραφή | Ctrl C | Αντιγραφή της επιλεγμένης περιοχής στο πρόχειρο
Επικόλληση | Ctrl V | Επικόλληση περιεχομένων του προχείρου στην θέση του ποντικιού/δρομέα
Διπλότυπο | Ctrl U | Διπλασιασμός των τωρινών επιλεγμένων στοιχείων και προσθήκη τους στο ίδιο παράθυρο, χωρίς να επηρεάζεται το πρόχειρο
Επιλογή όλων | Ctrl A | Επιλογή όλων στον εστιασμένο έλεγχο ή παράθυρο
Αντιστροφή επιλογής | Ctrl I | Επιλογή όλων στον εστιασμένο έλεγχο ή παράθυρο που είχε προηγουμένως αποεπιλεγεί, και αποεπιλογή όλων που δεν είχαν επιλεγεί προηγουμένως
Διαγραφή | Del | Διαγραφή επιλογής
Εύρεση... | Ctrl F | Οι συμφωνίες εύρεσης στο τρέχον έγγραφο, επισημαίνοντας τις τοπικά
Αναζήτηση... | Ctrl F (δείτε τη σημείωση παρακάτω) | Αναζήτηση συμφωνίας σε πολλαπλά έγγραφα, αρχεία ή άλλες εξωτερικές πηγές
Εύρεση επόμενου | Ctrl G | Εύρεση επόμενης συμφωνίας
Αντικατάσταση... | Ctrl H | Εύρεση και αντικατάσταση συμφωνιών
Μετονομασία | F2 | Εναλλάξτε την ετικέτα του επιλεγμένου στοιχείου σε λειτουργία επεξεργασίας, επιτρέποντας στο χρήστη να πληκτρολογεί σε ένα νέο όνομα.

#### Εύρεση και αντικατάσταση

Αν η εφαρμογή σας απαιτεί τα στοιχεία μενού Επεξεργασία Εύρεση και Επεξεργασία Αναζήτηση, χρησιμοποιήστε Shift Ctrl F ως συντόμευση για την Αναζήτηση.

#### Τυπικά πλήκτρα συντόμευσης και πλήκτρα πρόσβασης για τις εφαρμογές του GNOME - μενού προβολή

Συνάρτηση | Συντόμευση | Περιγραφή
--- | --- | ---
Μεγέθυνση | Ctrl συν | Zoom in on the document
Σμίκρυνση | Ctrl μείον | Σμίκρυνση στο έγγραφο
Κανονικό μέγεθος | Ctrl 0 | Επαναφορά στο επίπεδο εστίασης κανονικού μεγέθους (γενικά είναι 100%)
Ανανέωση | Ctrl R | Επανασχεδίαση της τρέχουσας προβολής του εγγράφου, χωρίς τον έλεγχο αν τροποποιήθηκε το περιεχόμενο
Επαναφόρτωση | Ctrl R (δείτε τη σημείωση παρακάτω) | Επαναφόρτωση του τρέχοντος εγγράφου, ενημερώνοντας το περιεχόμενο από την πηγή αν αυτό είναι απαραίτητο
Ιδιότητες | Alt Enter | Εμφανίστε το παράθυρο ιδιοτήτων του επιλεγμένου αντικειμένου. Ενδεχομένως εναλλακτικά να εμφανίζεται στο μενού Αρχείο εάν το ίδιο το έγγραφο είναι το μόνο αντικείμενο στην εφαρμογή του οποίου οι ιδιότητες μπορούν να ελεγχθούν.

#### Επαναφόρτωση και ανανέωση

Αν η εφαρμογή σας απαιτεί τα στοιχεία μενού Προβολή Επαναφόρτωση και Προβολή Ανανέωση, χρησιμοποιήστε το συνδυασμό Shift Ctrl R ως συντόμευση για την Επαναφόρτωση.

#### Τυπικά πλήκτρα συντόμευσης και πλήκτρα πρόσβασης των εφαρμογών του GNOME - μενού Σελιδοδείκτες

Συνάρτηση | Συντόμευση | Περιγραφή
--- | --- | ---
Προσθήκη σελιδοδείκτη | Ctrl D | Προσθήκη σελιδοδείκτη για την τρέχουσα τοποθεσία
Επεξεργασία σελιδοδεικτών... | Ctrl B (δείτε τη σημείωση παρακάτω) | Ανοίξτε ένα παράθυρο στο οποίο ο χρήστης μπορεί να επεξεργαστεί και να οργανώσει τους αποθηκευμένους σελιδοδείκτες

#### Τονισμός και επεξεργασία σελιδοδεικτών

Αν η εφαρμογή σας απαιτεί τα στοιχεία μενού Μορφοποίηση Έντονα και Σελιδοδείκτες Επεξεργασία σελιδοδεικτών..., χρησιμοποιήστε τον συνδυασμό Shift Ctrl D ως συντόμευση για την Επεξεργασία σελιδοδεικτών.

#### Τυπικά πλήκτρα συντόμευσης και πλήκτρα πρόσβασης για τις εφαρμογές του GNOME - μενού Μετάβαση

Συνάρτηση | Συντόμευση | Περιγραφή
--- | --- | ---
Πίσω | Alt αριστερό | Μετάβαση στην προηγούμενη θέση στην αλυσίδα περιήγησης
Επόμενο | Alt δεξιό | Μετάβαση στην επόμενη θέση στην αλυσίδα περιήγησης
Επάνω | Alt Πάνω | Μετάβαση ένα επίπεδο πάνω στην ιεραρχία περιήγησης
Αρχή | Alt Home | Μετάβαση στην αρχική σελίδα που ορίστηκε από το χρήστη ή την εφαρμογή
Θέση... | Ctrl L | Παρουσιάστε ή εστιάστε ένα πεδίο εισαγωγής στο οποίο ο χρήστης μπορεί να πληκτρολογεί μία νέα διεύθυνση ή τοποθεσία για προβολή

#### Τυπικά πλήκτρα συντόμευσης και πλήκτρα πρόσβασης των εφαρμογών του GNOME - μενού Μορφοποίηση

Συνάρτηση | Συντόμευση | Περιγραφή
--- | --- | ---
Έντονα | Ctrl B | Κάντε έντονο/κανονικό το επιλεγμένο κείμενο
Υπογράμμιση | Ctrl U | Υπογράμμιση/αφαίρεση υπογράμμισης από το επιλεγμένο κείμενο
Πλάγια | Ctrl I | Κάντε πλάγιο/κανονικό το επιλεγμένο κείμενο

#### Τυπικά πλήκτρα συντόμευσης και πλήκτρα πρόσβασης των εφαρμογών του GNOME - μενού Βοήθεια

Συνάρτηση | Συντόμευση | Περιγραφή
--- | --- | ---
Περιεχόμενα | F1 | Εμφάνιση της σελίδας των περιεχομένων της βοήθειας για την τρέχουσα εφαρμογή

#### Τυπικά πλήκτρα συντόμευσης του διαχειριστή παραθύρων

Τα ακόλουθα πλήκτρα συντόμευσης χρησιμοποιούνται από πολλούς διαχειριστές παραθύρων και δεν θα πρέπει κανονικά να αντικαθίστανται από την εφαρμογή σας.

##### Τυπικά πλήκτρα συντόμευσης και πρόσβασης για τον διαχειριστή παραθύρων

Συνάρτηση | Συντόμευση | Περιγραφή
--- | --- | ---
Εναλλαγή πρωτευόντων παραθύρων | Alt Tab, Shift Alt Tab | Εναλλάξτε την εστίαση στο επόμενο ή προηγούμενο κορυφαίο παράθυρο επιπέδου στην επιφάνεια εργασίας
Εναλλαγή πλαισίων | Ctrl Alt Tab, Shift Ctrl Alt Tab | Εναλλάξτε την εστίαση στο επόμενο ή το προηγούμενο πλαίσιο στην επιφάνεια εργασίας
Αποσύνδεση | Ctrl Alt Del | Ανοίξτε τον διάλογο επιβεβαίωσης αποσύνδεσης συνεδρίας
Μενού παραθύρου | Alt Διάστημα | Άνοιγμα του μενού του παραθύρου
Κλείσιμο | Alt F4 | Κλείσιμο του εστιασμένου παραθύρου
Επαναφορά | Alt F5 | Επαναφορά του εστιασμένου στο προηγούμενο μέγεθός του
Εναλλαγή δευτερευόντων παραθύρων | Alt F6, Shift Alt F6 | Switch focus to the next or previous secondary window associated with the application ( )
Μετακίνηση | Alt F7 | Μετακίνηση του εστιασμένου παραθύρου
Αυξομείωση | Alt F8 | Αλλαγή μεγέθους του εστιασμένου παραθύρου
Ελαχιστοποίηση | Alt F9 | Ελαχιστοποίηση του εστιασμένου παραθύρου
Μεγιστοποίηση | Alt F10 | Μεγιστοποίηση του εστιασμένου παραθύρου
Πλήρης οθόνη | Ctrl F11 | Εμφανίστε το παράθυρο σε πλήρη οθόνη, χωρίς περίγραμμα, γραμμή μενού, εργαλειοθήκη ή γραμμή κατάστασης

#### Τυπικά πλήκτρα συντόμευσης για την περιήγηση σε γραφικά συστατικά

Τα ακόλουθα πλήκτρα συντόμευσης έχουν κρατηθεί για χρήση με περιήγηση πληκτρολογίου από διάφορα γραφικά συστατικά που χρησιμοποιούνται στο GNOME, και κανονικά δεν αντικαθίστανται από την εφαρμογή σας.

##### Τυπικά πλήκτρα περιήγησης πληκτρολογίου του GNOME για γραφικά συστατικά

Κλειδί | Συνάρτηση
--- | ---
Tab, Shift Tab | Μετακινεί την εστίαση πληκτρολογίου στον επόμενο/προηγούμενο έλεγχο
Ctrl Tab, Shift Ctrl Tab | Μετακινεί την εστίαση πληκτρολογίου έξω από το περιβάλλον γραφικό συστατικό στον επόμενο/προηγούμενο έλεγχο, στις περιπτώσεις εκείνες όπου το πλήκτρο Tab έχει κάποια άλλη συνάρτηση (π.χ. το GtkTextView)
Ctrl F1 | Ανάδυση της συμβουλής οθόνης για τον τωρινό εστιασμένο έλεγχο
Shift F1 | Εμφάνιση της εκάστοτε συναφούς βοήθειας για το τωρινό εστιασμένο παράθυρο ή έλεγχο
F6, Shift F6 | Εστίαση στο επόμενο/προηγούμενο πλαίσιο σε ένα παράθυρο GtkPaned
F8 | Εστίαση στην γραμμή διαχωρισμού στο παράθυρο πλαισίου
F10 | Εστίαση στη γραμμή μενού του παραθύρου
Shift F10 | Ανάδυση του συναφούς μενού για τα τωρινά επιλεγμένα αντικείμενα
διάστημα | Εναλλαγή της επιλεγμένης κατάστασης του εστιασμένου πεδίου ελέγχου, ραδιοπλήκτρου ή κουμπιού εναλλαγής
Επιστροφή | Ενεργοποίηση του εστιασμένου κουμπιού, στοιχείου μενού κλπ.
Home, End | Επιλογή/μετακίνηση στο πρώτο στοιχείο του επιλεγμένου γραφικού συστατικού
PageUp, Ctrl PageUp, PageDown, Ctrl PageDown | Κύλιση της επιλεγμένης προβολής μία σελίδα πάνω/αριστερά/κάτω/δεξιά

#### Πρόσθετα πλήκτρα συντόμευσης για περιήγηση σε γραφικά συστατικά

Τα ακόλουθα πλήκτρα συντόμευσης περιήγησης ύφους emacs είναι ακόμα διαθέσιμα στα πεδία εισαγωγής κειμένου στο GNOME 2.0 (επιλέγοντας το σχήμα "emacs" στον διάλογο προτιμήσεων GNOME συντομεύσεις πληκτρολογίου), αλλά απενεργοποιούνται από προεπιλογή. Επειδή μερικοί χρήστες θα θέλουν ακόμα να τα χρησιμοποιήσουν, μην τα αντικαταστήσετε για τους δικούς σας σκοπούς σε οποιαδήποτε περίπτωση όπου ο έλεγχος εισαγωγής κειμένου εστιάζει.

##### Πλήκτρα περιήγησης με τύπο Emacs για γραφικά συστατικά

Κλειδί | Συνάρτηση
--- | ---
Ctrl A | Μετακίνηση του δρομέα μέχρι την αρχή της γραμμής
Ctrl D | Διαγραφή του χαρακτήρα που ακολουθεί/είναι κάτω από τον δρομέα
Ctrl E | Μετακίνηση του δρομέα μέχρι το τέλος της γραμμής
Ctrl K | Διαγραφή από το δρομέα μέχρι το τέλος της γραμμής
Ctrl U | Διαγραφή της τρέχουσας γραμμής
Ctrl W | Αποκοπή στο πρόχειρο
Ctrl Y | Επικόλληση από το πρόχειρο
Ctrl Διάστημα | Ορισμός επισήμανσης
Ctrl Del, Alt D | Διαγραφή από το δρομέα μέχρι το τέλος της λέξης
Ctrl Οπισθοδιαγραφή | Διαγραφή από το δρομέα μέχρι την αρχή της λέξης
Alt Διάστημα | Διαγραφή όλου του κενού χώρου γύρω από το δρομέα, επανεισαγωγή ενός απλού κενού
Alt\ | Διαγραφή όλου του κενού χώρου γύρω από το δρομέα

### Αλληλεπίδραση πληκτρολογίου με εφαρμογές του πίνακα εφαρμογών (μικροεφαρμογές)

Οι πίνακες εφαρμογών είναι πλήρως περιηγήσιμες με το πληκτρολόγιο από την έκδοση 2.0 του GNOME. Επειδή η εφαρμογή σας στον πίνακα εφαρμογών μπορεί να έχει εστίαση πληκτρολογίου, πρέπει να βεβαιωθείτε ότι μπορεί να περιηγηθεί επίσης και με το πληκτρολόγιο.

Οι κανόνες για την περιήγηση πληκτρολογίου σε εφαρμογές του πίνακα εφαρμογών είναι συνήθως οι ίδιες με εκείνες σε κάθε άλλο παράθυρο. Όμως, υπάρχει μία σημαντική διαφορά:

- Μην χρησιμοποιείτε το πλήκτρο Tab ως το μέσο για τη μετακίνηση της εστίασης μεταξύ των ελέγχων σε μία εφαρμογή του πίνακα εφαρμογών. Αντί για αυτό, χρησιμοποιήστε τα πλήκτρα βελών για αυτό το σκοπό.

Όταν ένα αντικείμενο σε έναν πίνακα εφαρμογών έχει εστίαση, το πλήκτρο Tab κανονικά μετακινεί την εστίαση στο επόμενο αντικείμενο στον πίνακα εφαρμογών. Αν η εφαρμογή σας χρησιμοποιήσει επίσης το πλήκτρο Tab για την εσωτερική της περιήγηση, ο χρήστης θα πρέπει να πιέσει το συνδυασμό Ctrl Tab για να μετακινήσει την εστίαση έξω από την εφαρμογή του πίνακα εφαρμογών. Η ασυνέπεια αυτή θα ήταν επιζήμια για την εμπειρία του χρήστη.